পালসড নিউক্লিয় থার্মাল রকেট হল থ্রাস্ট বা ধাক্কা এবং স্পেসিফিক ইম্পালস বৃদ্ধি করার জন্য একধরনের সলিড নিউক্লিয় থার্মাল রকেট। এই ধরনের রকেটের ধারণায় প্রচলিত সলিড এন টি আর খানিকটা ট্রিগা রিএক্টরের মত পালস মোডে স্থিরাবস্থায় কাজ করে। জ্বালানী চেম্বারে প্রপেল্যান্ট অবস্থান করে খুব কম সময়ের জন্য। এর ফলে নিউক্লিয় কোরের পালসিং এর মাধ্যমে অধিক শক্তি উৎপন্ন হয় যা প্রপেল্যান্ট পদার্থে প্রবাহ বাড়ানোর মাধ্যমে ধাক্কা বা থ্রাস্টের মান বৃদ্ধি করে। এই রকেটের সবচেয়ে মজার দিক হল, এর মাধ্যমে প্রপেল্যান্টের উচ্চ তাপমাত্রা অর্জন করা যায় এবং এর ফলে উচ্চ নির্গমন বেগ পাওয়া যায়। এর কারণ হিসেবে সলিড কোরের সাথে তুলনা করে বলা যায়, পালসেশন থেকে আসা নিউট্রন কোরের মাধ্যমে প্রপেল্যান্ট তীব্রভাবে উত্তপ্ত হয়, যা সরআসরি জ্বালানী থেকে প্রপেল্যান্টে গতিশক্তি হিসাবে সরবরাহ হয়। কোরকে পালসিং করার মাধ্যমে মূল জ্বালানী থেকে উত্তপ্ত প্রপেল্যান্ট পাওয়া যায়।

প্রপেল্যান্টের তাৎক্ষণিক উচ্চ তাপমাত্রা সলিড কোরকে পালসিং করার মাধ্যমে তাত্ত্বিকভাবে পাওয়া সম্ভব। তবে পালসেশনের পর বিকিরণগত ঠান্ডা হবার প্রক্রিয়ার কারণে এটা সীমাবদ্ধ হয়ে যায়।

লিকুইড কোর
পালসড নিউক্লিয় থার্মাল রকেট
পারমাণবিক জ্বালানীর প্রকারভেদ
সলিড কোর